1.  ปัจจัยความเสี่ยง

    1.  ความเสี่ยงที่สินทรัพย์อาจจะด้อยค่าลง

1.1.1 เบี้ยประกันภัยค้างรับ

บริษัทฯ มีเบี้ยประกันภัยค้างรับ ณ วันที่ 31 ธันวาคม 2546 จำนวน 304.57 ล้านบาท
และติดตามอย่างใกล้ชิดให้ลูกหนี้ชำระเงิน เพื่อป้องกันมิให้เบี้ยประกันภัยค้างรับด้อยค่าลง
โดยมีอัตราหมุนเวียนของเบี้ยประกันภัยค้างรับ ณ สิ้นปี 2545 และ 2546 เท่ากับ 80 และ 87 วัน
ตามลำดับ

บริษัทฯ ได้ตั้งค่าเผื่อหนี้สงสัยจะสูญสำหรับเบี้ยประกันภัยค้างรับเมื่อสิ้นปี 2546 ทั้งสิ้น 50.00
ล้านบาท ซึ่งมีจำนวนใกล้เคียงกับค่าเผื่อหนี้สงสัยจะสูญ ณ สิ้นปี 2545 ซึ่งมีจำนวน 50.71 ล้านบาท

1.1.2 เงินลงทุนในหลักทรัพย์

เงินลงทุนในหลักทรัพย์ก่อนหักค่าเผื่อการปรับมูลค่าของเงินลงทุนเมื่อสิ้นปี 2546 มีจำนวนทั้งสิ้น
785.06 ล้านบาท ประกอบด้วยพันธบัตร, หุ้นทุน, หุ้นกู้, ตั๋วเงิน และหลักทรัพย์อื่น มีมูลค่ายุติธรรม
(Fair Valve) จำนวน 824.32 ล้านบาท
อนึ่งค่าเผื่อการลดราคาของหลักทรัพย์มีจำนวนต่ำกว่าปีที่ผ่านมาเท่ากับ 64.60 ล้านบาท
เพราะหุ้นในตลาดหลักทรัพย์แห่งประเทศไทยมีราคาสูงขึ้นในปีนี้

คณะกรรมการการลงทุนของบริษัทฯ ได้ติดตามความเคลื่อนไหวของอัตราดอกเบี้ย
และภาวะเศรษฐกิจการเงินอย่างใกล้ชิด โดยกำหนดนโยบายในการลงทุนด้วยความระมัดระวัง
เพื่อป้องกันมิให้การเปลี่ยนแปลงของสภาวะเศรษฐกิจส่งผลทำให้มูลค่าทรัพย์สินของบริษัทฯ
ผันผวนเกินกว่าที่ควรจะเป็น

1.1.3 เงินให้กู้

เงินให้กู้ยืมที่มีหลักทรัพย์เป็นประกันเมื่อสิ้นปี 2546 มีจำนวน 73.68 ล้านบาท
บริษัทมีนโยบายที่จะให้สินเชื่อด้วยความระมัดระวัง ติดตามลูกหนี้ที่ค้างชำระให้ชำระเงิน
และดำเนินคดีกับลูกหนี้ที่ค้างชำระเกินกว่า 12 เดือนขึ้นไป

ค่าเผื่อหนี้สงสัยจะสูญสำหรับลูกหนี้เงินให้กู้ ณ สิ้นปี 2546 มีจำนวน 7.07 ล้านบาท
ต่ำกว่าค่าเผื่อหนี้สงสัยจะสูญสำหรับลูกหนี้เงินให้กู้ ณ สิ้นปี 2545 เป็นจำนวน 4.13 ล้านบาท
เพราะได้รับชำระหนี้จากลูกหนี้บางรายที่เคยตั้งค่าเผื่อหนี้สงสัยจะสูญไปแล้ว

1.1.4 ลูกหนี้เช็คคืน

ลูกหนี้เช็คคืน ก่อนหักค่าเผื่อหนี้สงสัยจะสูญเมื่อสิ้นปี 2546 มีจำนวน 12.26 ล้านบาท ต่ำกว่าปี
2545 จำนวน 2.47 ล้านบาท บริษัทฯ ได้ตั้งค่าเผื่อหนี้สงสัยจะสูญทั้งสิ้น 9.93 ล้านบาท
ซึ่งสูงกว่าที่ตั้งไว้ในปีที่ผ่านมาเป็นจำนวน 2.88 ล้านบาท
เพื่อให้สอดคล้องกับความสามารถในการชำระเงินของลูกหนี้

บริษัทฯ ตั้งค่าเผื่อหนี้สงสัยจะสูญของลูกหนี้เบี้ยประกันภัยค้างรับ เงินให้กู้ และลูกหนี้เช็คคืน
โดยได้ทบทวนอย่างสม่ำเสมอจากประสบการณ์ในการชำระหนี้ ฐานะการเงิน
และมูลค่าของหลักประกันของลูกหนี้ เพื่อสามารถที่จะตั้งค่าเผื่อหนี้สงสัยจะสูญเป็นจำนวนที่เพียงพอ
นอกจากนี้ บริษัทฯ มีนโยบายที่จะประเมินราคาที่ดินทุกแปลง
ที่ใช้เป็นหลักประกันหนี้ของลูกหนี้เงินกู้ที่ผิดนัดชำระเกินกว่า 12 เดือน ทุก 2 ปี
ทั้งนี้ขึ้นอยู่กับภาวะเศรษฐกิจที่อาจเปลี่ยนแปลงในอนาคต

2.  ความเสี่ยงที่เกิดจากธุรกิจประกันวินาศภัย

บริษัทฯ
ได้บริหารความเสี่ยงภัยที่เกิดจากธุรกิจประกันวินาศภัยด้วยการกระจายความเสี่ยงไปยังผู้รับประกันภัยต่อ
ทั้งที่อยู่ในประเทศไทยและต่างประเทศ
โดยเน้นเลือกบริษัทรับประกันภัยต่อที่มั่นคงมีระดับความน่าเชื่อถือที่สูงเท่านั้น ซึ่งส่งผลให้บริษัทฯ
มีความพร้อมตลอดเวลาที่จะจ่ายค่าสินไหมทดแทนขนาดใหญ่ได้เสมอโดยไม่มีผลกระทบต่อสภาวะทางการเงินหรือสถานะความมั่นคงของบริษัทฯ
เอง

3.  ความเสี่ยงเนื่องจากการเปิดเสรีธุรกิจประกันวินาศภัย

การเปิดเสรีธุรกิจประกันวินาศภัยย่อมจะนำมาซึ่งการแข่งขันที่เข้มข้นขึ้น บริษัทฯ ได้ปรับปรุง
และพัฒนาการดำเนินงานอย่างต่อเนื่อง ทั้งนี้รวมถึงการรักษาและเสริมรากฐานทางด้านการเงิน
และการตลาด ให้มีความพร้อมในด้านต่างๆ ดังนี้ :

1.  รักษาและเสริมเงินกองทุนที่เพียงพอต่อการขยายธุรกิจ

2.  เสริมสภาพคล่องทางการเงินให้มากพอต่อความสามารถในการจ่ายค่าสินไหมทดแทนด้วยความยุติธรรม
    สุจริต และชัดเจน

3.  พยายามอย่างต่อเนื่องในการขยายงานด้านการตลาดที่มีคุณภาพ

4.  นำเอาระบบมาตรฐานงาน (Key Performance Index) มาประยุกต์ใช้กับองค์กร
    เพื่อปรับปรุงพัฒนาคุณภาพในการให้บริการโดยต่อเนื่อง

5.  พัฒนาเทคโนโลยีสารสนเทศโดยต่อเนื่อง เพื่อนำเอาข้อมูลมาใช้ในการรับประกันภัย
    และการให้บริการทางด้านสินไหม ฯลฯ

6.  ยกระดับความรู้ความสามารถของพนักงานด้วยการให้การศึกษาอบรมอย่างต่อเนื่อง